
Egy piaci rés kiaknázásának lehetőségei az autókereskedelemben - jóautót.hu

A TMDK dolgozatom témája egy újfajta szolgáltatást vizsgál magyarországi és külföldi viszonylatban. A szolgáltatás tevékenysége az autóvásárlási tanácsadás, amely országunkban ilyen formában még nem létezik. A kutatás célja a szolgáltatás megismertetése a vásárlókkal, valamint az induló vállalkozás marketing tervének megalkotására épül.
Az elméleti részben bemutatásra kerül az induló vállalkozás, mint új szolgáltatás. Ezután ismertetni fogom az alapítók műszaki és szakmai kompetenciáit, s ezek hogyan segítik a vállalkozást. A kutatási elemzések (HIPI elv, STEEP-elemzés, SWOT-elemzés) elősegítik a marketing terv megalkotását. Ez a rész tartalmazni fogja versenytársak felvázolását; az árstratégia megalkotását; valamint új promóciók és reklámok megtervezését.
A gyakorlati rész foglalja magába a kérdőíveztetést. A kutatás során az autóvásárlási tanácsadás ismeretét és igénybevételét mérném fel a válaszadók között. A megkérdezettek közt fiatal, autóvásárlás előtt állók lesznek, akiknél azt vizsgálnám, hogy mit várnak a szolgáltatástól és mennyire ismerik.



